samilost. Krist od takvih ne bi sigurno bježao. Nije to. učinio ni 
kod Zakeja. Njegova dobra riječ učinila je čudo. Licemjerci: su ga 
korili da jede s griješnicima, Možda će i danas svećeniku netko 
prigovoriti što je blagoslovio kuću grešnika. Treba dobro vidjeti 
da li to prigovara licemjerac. Pametnu se svećeniku ovom prigo- 
dom pruža krasna prilika da baš kod ovakvih učini puno dobra. 
Ako ništa drugo, može za Boga sačuvati djecu. 

Ovaj lijepi kršćanski običaj zbližava župnika sa župljanima. 
To je toliko veliko da sve neugodnosti pred ovim moraju pasti. 
Kod blagoslova župnik upoznaje prilike i moralno stanje svake 
kuće u župi. Bez blagoslova nekim obiteljima ne bi se nikada 
. približio. Ako su se u kući upoznali, oni su prijatelji i na ulici. 
Možda ga neki ne bi nikada pozdravili da se kod blagoslova nisu 
sreli. S nekoliko bačenih pogleda po kući, saznat će s kakvim | 
ljudima ima posla. Vanjski izgled kuće, često je odraz nutrine 
njezinih. stanovnika. Kod mlakih kršćana. srest će zapuštenu star- 
čad.: Naići će na bolesnike. Pronaći će nekrštene, nevjenčane. One 
koji sami ne znaju pronaći izlaz iz neugodne situacije, Dobra riječ, 
zgodan naputak, znaju učiniti dosta dobra. 

*“ Ovakvi i slični razlozi nalažu župniku da lično obavlja bla- 
goslov kuća. Nikako ne bi smio uzimati najamnike. Nikoga ne 
može ispričati veličina župe. Po malo, ustrajno marljiv župnik sve 
će opremiti na vrijeme. Župljani čekaju baš njega. Njemu imaju. 
ispripovjediti mnogo toga. Prisustvo nepoznatog svećenika zna ih 
razočarati. Znaju to nekad i krivo protumačiti. U takvim slučaje- 
vima zna se predbaciti materijalni interes. Blagoslov kuća mora 
biti sveta dužnost samo župskog osoblja. Onih koji se po dužnosti 
sreću u životu. 

Radi svega ovog župnik neće proletjeti po župi. On će se 
zaustaviti u svakoj kući. On će primiti ponuđenu sjedalicu. Razbo- 
rito će oisjesti. Porazgovoriti se. Lagano će iz kuće izlaziti. Ovako 
će izgledati kao pravi pastir a ne kao najamnik, 

Ako u župi radi župnik s pomoćnicima-kapelanima, nakon 
obavljenog blagoslova moraju se sastati. Zajednički će iznijeti 
svoje utiske, porazgovoriti se o problemima na koje su naišli. Stvo- 
rit će zaključke korisne za župsko osoblje i za župljane. 

Krist je tri godine propovijedao. Nekad je to bilo u sinago-. 
gama, nekad na obali jezera, nekad na gorama: Evanđelje nam 
je. zabilježilo slučajeve đa je i u obiteljima propovijedao i: tu 
učinio dosta dobra. Kad župnici misle na blagoslov kuća, moraju 
imati u vidu primjer Kristov. Ulazio je u Kuće, donosio obiteljima 
blagoslov, propovijeđao ina taj način spasio dosta duša. 

Kako je lijepo kad župnik izlazi iz kuće svojeg župljanina 
. i uzdahne: »Danas je zaista došlo spasenje ovoj 'kući!« 

Fra Vjeko Vrčić 


IZA 32 GODINE 
(Svećeničkim pesimistima u spomenar) 

: Stvar je, možda, malo i odiozna, Uvijek je nezgodno, kad 

čovjek mora pisati o zgodama, u kojima je sam bio akter. Ljudi 
lako posumnjaju, da idealizira i kiti, kako bi sam sebi napravio 
aureolu oko glave. I neki sam dan negdje čitao, kako su »auto- 
biografije« i »memoari«. historijski najlabaviji i najnepouzdaniji 
materijal. 

Ali, za mene je ta zgoda značila »događaj«. Donijela mi je 


jedno prosvjetljenje, za koje mi se čini, da bi mi bila grjehota . 


kad ga ne bih prenio i svećeničkoj subraći. Od eminentna je 
značenja za sve nas, svećenike. Tangira jedan od naših najtrnovi- 
tijih intimnih probiema. Problem uspjeha, odnosno neuspjeha, na- 
ših pastoralnih nastojanja. Problem njihove kratkoročnosti ili đu- 
goročnosti. Pa ću ga, taj događaj, ipak iznijeti i pred javnost. 
U »Službi Božjoj«. A' irsit ću se da ga reproduciram vjerno i sa 
svim detaljima. 

I meni se je, prošle godine, navršilo 50 godina, što sam sveće- 
nik. »Zlatne mise« nijesam ni mislio ni hiio »slaviti«. Nije me, — 


u doba, kad je pala, — bilo ni kod kuće. Našao sam se na ljeto-, 


vanju: u samostanu čč. ss. »Služavki Maloga Isusa« na Kraljevcu, 


kod Zagreba, gdje sestre drže novicijat. Nikome nijesam najavlji-. 


vao »slave«, Nikoga nijesam pozivao na svečanost. Nikakvih spo- 


men-sličica nijesam tiskao. Rekao sam taj dan, u nedjelju, 24. VIII. 
1969., samo svoju redovitu, tihu, misu u sestarskoj kapeli, za sestre | 
i vjernike, i pod njom, kao svake nedjelje, propovijedao: bez | 


ijedne riječi osvrta, bilo na svećeništvo, bilo na svoj »jubilej«. 
Mislio sam i ručati samo sa svojom najbližom rodbinom, koja. se 
je našla u Zagrebu. Brata mi, nadbiskupa, nije ni bilo: bio je u to 
vrijeme na krizmi, negdje u bosanskoj provinciji, ! 

Ali, sestre ne bi bile sestre, da. se nijesu u to umiješale. Pa 
je, dakako,. bilo »kućno čestitanje«: njihove su novakinje govorile, 


deklamirale, pjevale, pod doručkom i ručkom. A i nekoliko je > 


mojih prijatelja iz Zagreba, — valjda opet indiskrecijom sestara, 


— doznalo za stvar, pa su se, pod misom, našli u klupama. A 


. sestre su, ko sestre, i njih ustavile na objedu. A stavile su preda 
me na sto i spomen-sličice, da ih podijelim prisutnicima, sestrama 
i novakinjama. Sa zlatnim tiskom za zlatnu misu. Svega, 'ako nas 
je dvadesetak bilo za stolom. ; 


Među njima je bila i jedna žena sa svojim sinom. Ona će 


za mene zauvijek ostati glavni junak toga dana. I glavni junak 
ove crtice. 

Dan prije toga uvele su mi sestre u sobu neku nepoznatu 
gospođu srednjih godina. Gledala me je, kad je unišla, nasmijano 
i prijazno, — kao staroga znanca. Ali ja je nijesam poznao. Za- 
molio sam je, da mi kaže, tko je. »Ah,“kako sam .sretna!«, rekla 
je. I stala mi pričati. »Ja sam bila Vaša križarica u Sarajevu. 
U »Križarskom sestrinstvu.« Među kućnim pomoćnicama.« I izva- 
dila je iz torbaka nekoliko fotografija iz onoga vremena, pa ih 
stavila na: sto. Fotografirale se križarice, zajednički. A na jednoj 
sam od njih, onoj sa zastavom, bio s njima i ja, kao njihov duhov- 
nik, I ime mi je svoje, djevojačko, rekla: A. R 


Onda sam je se sjetio. Pokazala mi je prstom, gdje ona na 


fotografiji stoji. 

Sve mi je iza toga o sebi ispripovijedala. A najviše svoja 
zapamćenja iz Sarajeva. A kod toga je Križarsko sestrinstvo bilo 
u središtu čitava njezina interesa. Koješta mi je rekla, što u ono, 


sarajevsko, doba nijesam o njoj ni znao. Nije onda puno govorila. 


Dosta je bila povučena. Više je gledala nego govorila. 


. Iz Pleternice je, kod Požege. Došla je bila u Sarajevo trbuhom. 
za kruhom: da se u Sarajevu zaposli; da »gluži«. Neobično joj je . 
bilo s početka. Nikamo nije izlazila. Ni s kim se nije družila. - 

Osjećala se je. osamljenom: A onda joj je jedna druga kućna 
«pomoćnica iz susjedstva kazala, kako se neke kućne .pomoćnice ' 
svake nedjelje kupe u »Katoličkom domu«, Imaju i svoje »križa- 
ričko« društvo. Pa je i ona jednom došla. I otada uvijek, dok je. 
bila u Sarajevu. : 
Svega se živo sjeća. Očito joj je to jedan, drag, komad života 
i mladosti: I mojih propovijedi, njihovim križaricama, u crkvi sv, 
Vinka. I »sestre vodđiteljice«, iz »Kržarskog sestrinstva I.« I druga- 
"rica. Sve po imenima i po karakteristizama. Pokazuje mi ih prstom 
na fotografiji. I križaričke zastave. I križaričkog gesla: »Euhari- 
stija, žrtva, apostolat«. I deklamacija, koje je, na sastancima, 
držala. Recitira mi ih i danas, nekoliko. Kaže, i kako ih je učila. 
Glačajući »gospojine« 'parkete. I procesija se sjeća: kako.bi u nji- 
ma išle u povorci, sa svojim zastavama. 1 Euharistijskih kongresa. 
I nadbiskupa se Šarića sjeća; i mnogih sarajevskih svećenika. A 
sve to priča s oduševljenjem: sva .zanesena. Sve joj je to, vidi se, . 
bilo veliko i drago. | : z.. ; 

“ A'onda je, g. 1987., — dakle pred 32 godine, — otišla iz Sara- 
jeva kući. I udala se. I sav mi svoj život iza toga. priča. Kao na 
ispovijedi. I o mužu-udovcu. I o djeci i pastorčadi. I kako su joj 
se djeca rađala: troje; sve šest godina jedno iza drugoga. A njezini 
nijesu više u Pleternici. Sada su u Sisku. Prodali su staro imanje: | 
pobjegli od »otkupa«; nijesu više mogli izdržati, I u Sisku se. bavi 
.gospodarstvom: hrani svinje. Kći joj se je udala za jednog Holan- 
deza: katolika. Dopisivali su se najprije kao neznanci. Nije mi - 
rekla, kako. Valjda kao radio-amateri ili esperantisti. A onda se | 
jes njim i osobno upoznala, dok je bila na radu u Njemačkoj. 
Čitavu ju. je godinu čekao .s vjeričanjem, dok se nije oporavila 
. od upale porebrice. I sinovi su joj,. obojica, došada dobri. Idu uvijek 
u crkvu i na pričest. Starijemu je dala i moje ime: Čedomil: 
A Ećerku je krstila na ime: »Ivana«. Ivana Arška. Jer ta im je 
svetica bila, kao križaricama, zaštitnica. I slika joj je bila na, 
glavnoj, križaričkoj zastavi u Sarajevu: onoj Križarskog sestrin- 
stva I. X : 

. Žena, eto, i danas sva živi od toga, sarajevskog i križarskog, 
kapitala. Živi i danas, sva, duhom vjere. Praktična je vjernica. 
Molitvena je, apostolska, žrivena, duša. I katoličke knjige čita, 
i katoličku štampu. Sada je pretplaćena na »Glas koncila«. A stari 
su joj »Tjednici« i »Vrtići« jedanput izgorjeli u vatri. Dugo ih 
je čuvala i uvijek iznova čitala. Uza sve križeve, — i o njima 
mi je pričala, — sretna je. I s lica joj sja sreća. . : 

Jedna joj je časna sestra u Sisku, koja je također nekada 
služila u Sarajevu, pričala o meni i o mojim životnim peripetijama. 
Ona joj je i kazala, da sam sada u Zagrebu i da, sutra, slavim 
zlatnu misu. Pa je, iz Siska, došla, autobusom, da me vidi. I opet 
sve: ponavlja, kako joj je drago i kako je sretna, Raste žena od 
dragosti. I o 

Ja sam, slušajući je, ostao sav iznenađen. .I .živ se nijesam 
mogao načuditi, kako je moguće, da je na nekoga moglo ovako 
jako utjecati godinu dvije učešća u jednom katoličkom društvu. 
»Mora«, rekao .sam joj, hvaleći je; »da 'steć Vi to donijeli iz 
obitelji! Sigurno su Vam roditelji bili pobožni i dobro Vas odgo- 
jilik« »Jest“i to, ali više mi je đalo Križarsko sestrinstvo!«, bio 
je njezin odgovor. Doslovce. .Ovim riječima. »Expressis verbis«.“ 


“ 

Jedva se je-od mene rastala. Gledat će, veli, svakako, da 
i sutra dođe: na moju zlatnu misu. Opet »ad hoc«:. iz Siska. Opet 
autobusom. Povest će, ako ikako mogne, i Čedomila sa sobom. 

I doista sam je, sutradan, dok sam pod misom propovijedao, 
ugledao u jednoj klupi. Ali i jednog crnomanjastog, ozbiljnog, 
momka u drugoj. Bio je to njezin Čedomil. Za doručkom mi ga je 
predstavila, Uvijek mu, veli, govori, kako mora biti dobar i čije : 
ime nosi: njezina križarskog duhovnika, I Čedomil se je s njom 
pričestio: skupa sa »starim križarima«, doktorima i direktorima, 
koji i danas, kao i njihova sukrižarica, plebejka, vjeruju u. 
Merčeve ideale i Merčeve parole. A donijela mi je, kao svečaru, . 
to se zna, i veliki buket cvijeća, i veliku »Krašovu« čokoladu. 

Nijesam nikada bio sentimentalan, Ali ne znam, da sam išta 
veselije doživio, tih: dana svoje »zlatne mise«, od ovoga iznenad- 
noga pohoda. Od ovoga ponovnog susreta, — iza 82 godine, s tom 
malom dušom, koju je Bog jednom bio izveo na moje svećeničke 
životne puteve. Bila mi je to kao. Božja čestitka. Za svaki od 
mojih svećeničkih dana kroz to pola stoljeća. I Božja poruka. 

. Nešto. kao. skidanje vela sa tajne svećeničkog života: S njegova 
smisla. I s njegove veličine. Nije mi trebalo boljih točaka za 
razmatranje onaj dan. Bio mu je to preludij, od koga nije moglo 
biti ljepšega ni snažnijega. 

Dobro se sjećam svojih duhovničkih godina u katoličkim 
omladinskim društvima. I križaričkima. Nikađa, — ni onda, 
ni kasnije, — nijesam sebi umišljao, da je to bio kakav »veliki« 
rad. Naprotiv, uvijek sam se pred njim osjećao pomalo zbunjen 
i pitao sam sebe: Ma, šta zapravo dobiju ti mladi ljudi i dje- 
vojke na tim našim »dosadnim« i »šablonskim« sastancima, »bez 
života«? Jer, u ono doba nije bilo-ni filmova; ni magnetofona, 
ni televizije. A nije ni svakome svećeniku visio oko vrata foto- 
grafski aparat za snimanje u seriji, kao danas. Ne znamo, mislio 
sam, tih mladih duša ni zainteresirati ni osvojiti nečim, što bi 
palilo. Uvijek im isto govorimo. Čitamo im iz časopisa. Tražimo 
od njih, da deklamiraju ili. da štogod zapjevaju. Dovedemo ih na 
kakvu akademiju i predstavu, ili je s njima, jednom na godinu, 
priredimo za druga katolička društva i publiku. Izvedemo ih, | 
koji put, na šetnju. ili na izlet. Organiziramo, ponekad, preko 
zime, čajanku. A i to o njihovu trošku. Dadnemo im mjesto u 
procesijama i katoličkim povorkama i manifestacijama na. ulici. > 
1, — pružimo im, jednom na mjesec, priliku za ispovijed i za . 
pričest. Reknemo im, — opet jednom na mjesec, — nagovor, pro- 
povijed, od četvrt sata. A sve to skupa traje sat, dva, u sedmici. 
Sve su drugo vrijeme daleko od nas: u vrtlogu svijeta; pod, Bog 
zna, kakvim. utjecajima. I sve to, što bismo im govorili, bilo je . 
tako obično i svagdanje. Nuzposao. Improvizacija. Od svega toga 
jedno sam samo mogao sebi upisati u zaslugu pred Bogom: do- 
lazio sam uvijek u pravo vrijeme.na sastanke, i nastojao sam đa 
s tim siromašnim djevojkama .iz provincije. budem ljubazan; da 
za svaku od njih nađem lijepu riječ. : ' 

A, eto, Bog je ipak od toga za jednu dušu napravio najveću 
milost života. A možda i za mnogo njih. Više ili manje: već kako 
su im se duše otvarale njegovoj milosti i tako je to bilo u njego- 
vim bžanskim planovima spasenja. Jedna pročitana rečenica -iz ' 
nečijeg članka, neki »loćus comunis« u propovijedi; bio je možda . 

kojoj od njih Božja munja i svijetlo u dušu. Nije. ništa od toga 
bilo uzalud (1. Kor. 15, 58). I kako su nam mnoge duše na tome 
zahvalne! I kako im je i druga i sveta naša svećenička riječ i 
služba! Bog je u njoj i iza nje. j : 

A mi svećenici toliko puta na to zaboravljamo. I govorimo 
Bogu kao Ilija u pustinji: »Dosta mi je, Gospodine, uzmi dušu. 
. moju! Nijesam bolji od otaca svojiht« (3. Kralj. 19, 4). Tvrd je-i : 
zločest svijet. Nitko nas ne sluša! A zaboravljamo na čudesni: 


princip milosti i na otkupliteljsku krv Kristovu, što stoji iza: : 


nas. Zaboravljamo, da i u ovoj današnjoj Sodomi oko nas. još 
uvijek ima »sedam tisuća onih, koji nijesu savili svoga koljena 
pred. Baalom« (3. Kralj. 19, 18). I puno više od sedam tisuća, 
A. zaboravljamo, i da je milost našega svećeništva ono, što, po 
nama, Bogu osvaja duše, a da to nijesu naše organizacijske do- > 
mišljatosti ni naše diplomatske »mice«.: Milost, koja kroz nas to 
snažnije djeluje, što smo pobožniji; duhovniji, ponizniji, svetiji, > 
draži Bogu. m. ; 

Eto, možda ćemo se opet sjetiti te velike istine, kad pročitamo 
ovu pričicu. Zato sam je i zapisao. Svećeničkim pesimistima u spo- 
menar. Nekim katehetima i omladinskim duhovnicima na ugjehu! 


DVOJICA KOJA SE NE ŽALE 
(Uz »Misijsku nedjelju) 


Bila su to dva, relativno još mlada, svećenika. Jedan je bio iz 
zagrebačke nadbiskupije. Upoznao sam ga, pred dvanaest go- 
dina u Samoboru, kao mladomisnika. Dopao mi se i tada: bio 
je idealista, povjerljiv, agilan, veseo. Otada. za njega nijesam 
nikada više bio ni čuo. A sada, eto, došao, po doktorskom .savje- 
tu, u Dubrovnik, da na morskom zraku liječi bronhitis, i, čim 
je čuo, da sam i ja ovdje, pohodio me: kao starog znanca. I da- . 
nas je, — viđim odmah iz onoga, što o sebi priča, — idealista: 
nije. »izgubio prve ljubavi« (Otkr. d, 4). Godinama je već po si- 
romašnim župama, — čini.mi se, tamo negdje na Kordunu, u 
(Baniji; u zadnje ih je doba administrirao dvije, — uvijek je na 
. nogama i u poslu, marljivo katehizira, ne putuje nikuda, — i ovaj 
mu je, bolesnički, prvi do sada, dopust platila dijecezanska 

* »Uzajamnost«, — pazi se bratski sa svim revnim Svećenicima iz 
susjedstva. i dekanije, oduševljeno govori o svom  Ordinariju. 
A što se tiče standarda nije ni do danas dotjerao dalje od bicikla. 
A bicikl je vozio i onda, pred dvanaest godina, kao siromašni 
svršeni bogoslov. Drugi je koju godinu od njega stariji. I on mi je 
stari znanac, Hercegovac, visok i kršan. Naišao, slučajno, i on kroz 
Dubrovnik. Na putu u Trebinje: po pastoralnom poslu. i on je 
svećenički »udarnik«, Sva je sjemeništa i samostane napunio svo- 
jim. Duvnjacima i Duvanjkama; župu je uredio »kao sat«; vjer- 
“nici bi za njega poginuli. Jedan je od onih koji »prodiru«: »pro- 
sguljuju«, kako bi, drastičnije, rekli u Bosni. Bili su ga poslali . 
na jednu od hercegovačkih župa u sporu s Biskupom. »Potjera- 
| li« su ga: Ali on nije izgubio živaca, Čekao je bez kuće i bez ku- 
ćišta: mirno i strpljivo. Međutim ga je Biskup spremio na jed- 
nu drugu, novoosnovanu, župu, u. drugom kraju dijeceze: da opet 
počne .»od gole ledine«, e : : 


<. 

